CELEX: C2005/106/65
Language: el
Date: 2005-04-30 00:00:00
Title: Υπόθεση T-62/05: Προσφυγή της Lotto Sport Italia S.p.A. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 15 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/31
            
         Προσφυγή της Lotto Sport Italia S.p.A. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 15 Φεβρουαρίου 2005
   (Υπόθεση T-62/05)
   (2005/C 106/65)
   Γλώσσα διαδικασίας: η αγγλική
   Η Lotto Sport Italia S.p.A., με έδρα το Trevizo (Ιταλία), εκπροσωπούμενη από τον S. Feltrinelli και G. Brogi, δικηγόρους άσκησε στις 15 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα).
   Η Lotos Brillen Vertriebs GmbH, με έδρα το Eisingen (Γερμανία), ήταν επίσης διάδικος κατά τη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών, της 7ης Οκτωβρίου 2004, επί της υποθέσεως R572/2003-4,
            
         
               —
            
            
               να αναγνωρίσει ότι δεν υφίσταται κίνδυνος συγχύσεως του σήματος του οποίου ζητείται η καταχώριση, καθόσον αφορά προϊόντα της κλάσεως 9, ήτοι αθλητικά «γυαλιά οράσεως μη κατασκευασμένα από πολύτιμα υλικά», με το κοινοτικό σήμα αριθ. 610 642 του αντιδίκου και το διεθνές σήμα 447 179,
            
         
               —
            
            
               να διατάξει την απόδοση των εξόδων της διαδικασίας.
            
         Ισχυρισμοί και κύρια επιχειρήματα
   
               Αιτών την καταχώριση του κοινοτικού σήματος:
            
            
               Lotto Sport Italia S.p.A
            
         
               Κοινοτικό σήμα για το οποίο υποβλήθηκε η αίτηση:
            
            
               Το εικονιστικό σήμα «Lotto» για προϊόντα των κλάσεων 3, 9 και 16 [Γυαλιά, σκελετοί γυαλιών, θήκες γυαλιών, κορδονάκια και αλυσίδες γυαλιών, φακοί γυαλιών, διόπτρες (οπτικά)], — αίτηση αριθ. 1 443 183
            
         
               Δικαιούχος του σήματος ή του σημείου για το οποίο ασκήθηκε ανακοπή:
            
            
               Lotos Brillen Vertriebs GmbH
            
         
               Σήμα ή σημείο για το οποίο ασκήθηκε ανακοπή:
            
            
               Το κοινοτικό και διεθνές λεκτικό σήμα «Lotos» για προϊόντα των κλάσεων 9, 14 και 18 (Οπτικές συσκευές και όργανα· γυαλιά οράσεως· σκελετοί γυαλιών οράσεως, ειδικότερα κατασκευασμένοι από μέταλλο· πολύτιμα μέταλλα και κράματα αυτών· δέρμα και απομιμήσεις δέρματος, κ.λπ.).
            
         
               Απόφαση του τμήματος ανακοπών:
            
            
               Απόρριψη του σήματος του οποίου ζητήθηκε η καταχώριση για τα προϊόντα της κλάσεως 9
            
         
               Απόφαση του τμήματος προσφυγών
            
            
               Απόρριψη της προσφυγής
            
         
               Ισχυρισμοί:
            
            
               Παράβαση του άρθρου 8, παράγραφος 1, στοιχείο β', του Κανονισμού 40/94 του Συμβουλίου.